கடுமையான போராட்ட உலகில் தனக்கென்று ஓர் அடையாளத்தை உருவாக்கிக்கொள்ள அனைவரும் போராடுகிறோம். அந்த வகையில், கோவையைச் சேர்ந்த ஓவியக் கலைஞர் வசந்தகுமார், நெருப்பைக்கொண்டு ஓவியம் வரைகிறார் என்பதைக் கண்டறிந்து, அவரைச் சந்திக்கப் புறப்பட்டோம். மிகக் குறுகிய வளைவுகளுடன் ஆரம்பித்த சிவானந்தா காலணியில், கடைசி வீடு அவருடையது. வீட்டில் அவர் அறை முழுவதும் ஓவியங்கள், தூரிகைகள், கலர்கள், பட்டாசுகள், பெரிய பெரிய பலகைகளில் மாட்டிவைத்த கேன்வாஸ் பேப்பர்கள் என நிறைய பொருள்கள் இருந்தன.